ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-0559/00

υποβολή: Christopher Huhne (ELDR) προς την Επιτροπή

(29 Φεβρουαρίου 2000)

Θέμα: Άμεσες ξένες επενδύσεις

Ποιο ήταν το σύνολο των άμεσων ξένων επενδύσεων σε κάθε κράτος μέλος ανά έτος τα τελευταία πέντε χρόνια; Πώς κατανέμονταν οι άμεσες ξένες επενδύσεις που πραγματοποίησαν άλλα κράτη μέλη της Ευρωπαϊκής Ένωσης και τρίτες χώρες και ποιο ήταν το σύνολο σε κάθε περίπτωση από την Ιαπωνία και τις Ηνωμένες Πολιτείες;

Απάντηση του κ. Solbes Mira εξ ονόματος της Επιτροπής

(19 Απριλίου 2000)

Οι απαντήσεις στις ερωτήσεις πουπέβαλε το αξιότιμο μέλος περιέχονται σε τρεις στατιστικούς πίνακες οι οποίοι εστάλησαν απευθείας στο αξιότιμο μέλος και στη Γενική Γραμματεία του Κοινοβουλίου.

Ο πίνακας 1 παρουσιάζει τις άμεσες ξένες επενδύσεις (ΑΞΕ) οι οποίες πραγματοποιήθηκαν στα κράτη μέλη από το 1994 μέχρι το 1999 (εισερχόμενα), όπως και τις ΑΞΕ που πραγματοποιήθηκαν από τα διάφορα κράτη μέλη κατά την ίδια περίοδο (εξερχόμενα).

Ο πίνακας 2 παρουσιάζει, για το 1998, τις ΑΞΕ που πραγματοποιήθηκαν σε κάθε κράτος μέλος από α) τα άλλα κράτη μέλη (συνολικές τιμές), και β) από το σύνολο των τρίτων χωρών (συνολικές τιμές). Όσον αφορά τις τρίτες χώρες, αναφέρονται αναλυτικά οι ΑΞΕ που πραγματοποιήθηκαν σε κάθε κράτος μέλος ειδικά από τις ΗΠΑ και την Ιαπωνία.

Ο πίνακας 3 αναλύει τις ΑΞΕ που πραγματοποιήθηκαν σε κάθε κράτος μέλος από το καθένα από ταπόλοιπα κράτη μέλη.

Λαμβάνονταςπόψη το ενδιαφέρον που έδειξε το αξιότιμο μέλος όσον αφορά τις άμεσες ξένες επενδύσεις στην Κοινότητα, του επισημαίνεται ότι η Εurostat εξέδωσε πρόσφατα ένα βιβλίο το οποίο συγκεντρώνει τα πιο πρόσφατα στατιστικά στοιχεία επί του θέματος: (European Union direct investment yearbook 1999 Data 1998-1998. Theme 2: Economy and Finance)(1)

(1) ISBN 92-828-8310-8.
ΓΡΑΠΤΗ ΕΡΩΤΗΣΗ E-0230/00

υποβολή: Chris Davies (ELDR) προς την Επιτροπή

(4 Φεβρουαρίου 2000)

Θέμα: Δημοσίευση απαντήσεων σε ερωτήσεις της Επιτροπής

Προτίθεται η Επιτροπή να αναφέρει λεπτομερώς τα μέτρα που λαμβάνει επί του παρόντος για να παρέχει τη δυνατότητα στους βουλευτές του ΕΚ και στο κοινό να διαβάζουν τις απαντήσεις που έχει δώσει σε ερωτήσεις πουποβάλλουν όλοι οι βουλευτές του ΕΚ;

Για λόγους διαφάνειας και σύμφωνα με την πρακτική των κυβερνήσεων σε πολλά κράτη μέλη, προτίθεται η Επιτροπή να εξασφαλίσει τη δημοσίευση απαντήσεων σε κοινοβουλευτικές ερωτήσεις, στη γλώσσα που είχε χρησιμοποιηθεί στο πρωτότυπο, στο internet ή στο intranet, αμέσως μετά τη διαβίβαση των απαντήσεων στους βουλευτές του ΕΚ που είχανποβάλει τις ερωτήσεις;

Εάν τούτο δεν πρόκειται να συμβεί, μπορεί να αναφέρει τους λόγους η Επιτροπή;

Απάντηση του κ. Prodi Εξ ονόματος της Επιτροπής

(18 Απριλίου 2000)

Οι γραπτές ερωτήσεις και απαντήσεις δημοσιεύονται από το Κοινοβούλιο σε 11 γλώσσες στην Επίσημη Εφημερίδα των Ευρωπαϊκών Κοινοτήτων σύμφωνα με τους εσωτερικούς κανονισμούς του Κοινοβουλίου. Από την EE C 27 του τρέχοντος έτους, η Επίσημη Εφημερίδα θα δημοσιεύεται και ηλεκτρονικά, βλ. πχ στη διεύθυνση http://europa.eu.int/eur-lex.

Το Κοινοβούλιο διαθέτει επίσης τις γραπτές ερωτήσεις και απαντήσεις των δύο τελευταίων κοινοβουλευτικών περιόδων στη διεύθυνση http://www.europarl.eu.int/questions/fr/default.htm η οποία προσφέρει ποικίλες δυνατότητες έρευνας.

Επιπροσθέτως, οι γραπτές ερωτήσεις και απαντήσεις δημοσιεύονται στο Celex το οποίο προσφέρει προηγμένες δυνατότητες έρευνας. Το διοικητικό συμβούλιο της Υπηρεσίας Επισήμων Εκδόσεων των ΕΚ στο οποίο συμμετέχουν όλα τα κοινοτικά όργανα, ζήτησε πρόσφατα την ενοποίηση των Celex, Eudor και ΕUR-lex, σε μια ενιαία και συνεκτικήπηρεσία on-line, η οποία θα προσφέρει πρόσβαση σε όλα τα κοινοτικά έγγραφα.

Η Επιτροπή τέλος, έχειπόψη ότι το Κοινοβούλιο προσφέρει στα αξιότιμα μέλη τις απαντήσεις στις γραπτές ερωτήσεις μέσω μιας εσωτερικής ιστοσελίδας του Κοινοβουλίου, αμέσως μόλις τις λάβει από την Επιτροπή σε μία ή σε δύο γλώσσες.
ΓΡΑΠΤΗ ΕΡΩΤΗΣΗ E-1418/00 υποβολή: Bill Miller (PSE) προς την Επιτροπή. Διείσδυση εισαγωγών.



Επίσημη Εφημερίδα αριθ. 046 E της 13/02/2001 σ. 0191 - 0191



ΓΡΑΠΤΗ ΕΡΩΤΗΣΗ E-1418/00 υποβολή: Bill Miller (PSE) προς την Επιτροπή (5 Μαΐου 2000) Θέμα: Διείσδυση εισαγωγών Μπορεί η Επιτροπή να παραθέσει την ποσοστιαία διείσδυση εισαγωγών σε κάθε κράτος μέλος από το 1988 και εξής, στους ακόλουθους τομείς: - αγαθάψηλής εντάσεως έρευνας" - αγαθά μέσης εντάσεως έρευνας" - αγαθά χαμηλής εντάσεως έρευνας; Απάντηση του κ. Solbes Mira εξ ονόματος της Επιτροπής (27 Ιουνίου 2000) Η Επιτροπή συλλέγει και αποθηκεύει τα δεδομένα εξωτερικού εμπορίου στη συνδυασμένη ονοματολογία, την ταξινόμηση των αγαθών για δασμολογικούς και στατιστικούς σκοπούς. Βάσει πινάκων αντιστοιχίας, η ανάλυση των δεδομένων μπορεί να πραγματοποιηθεί με τη χρησιμοποίηση αρκετών άλλων ονοματολογιών, όπως η τυποποιημένη ταξινόμηση διεθνούς εμπορίου ή οι στατιστικές για την κοινοτική παραγωγή. Ωστόσο, δεν διαθέτει ανάλυση των προϊόντων εντάσεως έρευνας, γεγονός που θα επέτρεπε την παροχή των ζητούμενων δεδομένων. Η Επιτροπή επεξεργάζεται την ανάλυση εμπορικών δεδομένων για τα προϊόνταψηλής τεχνολογίας, βάσει πινάκων αντιστοιχίας που έχουν καταρτιστεί από τον Οργανισμό Οικονομικής Συνεργασίας και Ανάπτυξης.
ΓΡΑΠΤΗ ΕΡΩΤΗΣΗ E-0264/00

υποβολή: Christopher Heaton-Harris (PPE-DE) προς την Επιτροπή

(7 Φεβρουαρίου 2000)

Θέμα: Φωτορύπανση

Τι μέτρα λαμβάνει η Επιτροπή για την καταπολέμηση της φωτορύπανσης γύρω από τις μεγάλες πόλεις, ένα περιβαλλοντικό πρόβλημα που, εκτός του ότι συνιστά σημαντικό εμπόδιο στο έργο των αστρονόμων, συμβάλλει στηνπερθέρμανση της ατμόσφαιρας εξαιτίας των εκπομπών διοξειδίου του άνθρακα από λαμπτήρεςψηλής ισχύος;

Απάντηση της κας Wallstrm εξ ονόματος της Επιτροπής

(7 Μαρτίου 2000)

Αυτήν την στιγμή δεν βρίσκονται σε εξέλιξη πρωτοβουλίες της Επιτροπής για τη λεγόμενη ελαφρά ρύπανση γύρω από μητροπόλεις της Κοινότητας. Στο βαθμό που η ελαφρά ρύπανση αποτελεί πρόβλημα, οι τυχόν λύσεις πρέπει να λαμβάνουνπόψη άλλους παράγοντες, όπως είναι η ασφάλεια. Αυτό θα μπορούσε να επιτευχθεί καλύτερα σε τοπικό επίπεδο, λόγω των εκάστοτε διαφορετικών περιστάσεων, σύμφωνα δε με την αρχή της επικουρικότητας.

Η Επιτροπή γνωρίζει πολύ καλά ότι η σπάταλη και μη αποδοτική χρήση ενέργειας για σκοπούς φωτισμού, συμπεριλαμβανομένου του δημόσιου φωτισμού, καθώς και οι σχετιζόμενες εκπομπές αερίων θερμοκηπίου, οι οποίες προκύπτουν από την παραγωγή και χρήση της εν λόγω ενέργειας από ορυκτά καύσιμα, ενδέχεται να συμβάλλει στην πλανητική θέρμανση. Στο πλαίσιο του προγράμματος SAVE, η Επιτροπή ανέλαβε σειρά πρωτοβουλιών για την προαγωγή τεχνολογιών φωτισμού μεγαλύτερης ενεργειακής απόδοσης, καθώς και για την μείωση της χρήσης ενέργειας για τον φωτισμό στα κτίρια. Οι πρωτοβουλίες αυτές κυμαίνονται από την θέσπιση των ελάχιστων προτύπων για τους σταθεροποιητές των φθοριούχων λαμπτήρων, έως την δρομολόγηση αυτοδεσμευτικών προγραμμάτων, όπως είναι το πρόγραμμα Greenlight που αποβλέπει στην ενθάρρυνση δημοσίων και ιδιωτικών εταιρειών όσον αφορά την εγκατάσταση ενεργειακά αποδοτικών τεχνολογιών φωτισμού. Σε πολλές από τις πρωτοβουλίες αυτές, η Επιτροπή συνεργάζεται στενά με εθνικούς ενεργειακούς οργανισμούς ικανούς να παράσχουν κατάλληλη τεχνικήποστήριξη. Επίσης, αναπτύσσονται τεχνολογίες δημόσιου φωτισμού από την ευρωπαϊκή βιομηχανία που μπορούν να μειώσουν σημαντικά την ενεργειακή κατανάλωση τέτοιων εγκαταστάσεων. Προκειμένου να τονωθεί η αγορά των εν λόγω τεχνολογιών, η Επιτροπή έδωσε προσφάτως εντολή προς τους ευρωπαϊκούς οργανισμούς τυποποίησης.
ΓΡΑΠΤΗ ΕΡΩΤΗΣΗ E-1339/00

υποβολή: Glyn Ford (PSE) προς την Επιτροπή

(4 Μαΐου 2000)

Θέμα: Νομοθεσία περί διαβούλευσης των εργαζομένων

Θεωρεί η Επιτροπή ότι η αναγγελία εκ μέρους της εταιρείας Commercial Hydraulics Ultra Division της 6ης Μαρτίου ότι το εργοστάσιό της στο Cheltenham (Η.Β.) θα κλείσει με συνέπεια την απώλεια 252 θέσεων εργασίας και το ότι η διαβούλευση θα άρχιζε μετά την αναγγελία αυτή, συμμορφούται με το πνεύμα του νόμου περί διαβούλευσης των εργαζομένων;

Απάντηση της κας Diamantopoulou εξ ονόματος της Επιτροπής

(05 Ιουνίου 2000)

Το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής στην γραπτή του ερώτηση E-0883/00(1).

(1) βλέπε σελίδα 178.
ΓΡΑΠΤΗ ΕΡΩΤΗΣΗ E-1590/00

υποβολή: Glenys Kinnock (PSE) προς την Επιτροπή

(19 Μαΐου 2000)

Θέμα: Ευρωπαϊκή Πολιτιστική Πρωτεύουσα

Σύμφωνα με ποια κριτήρια θα γίνει η επιλογή της Ευρωπαϊκής Πολιτιστικής Πρωτεύουσας για το έτος 2008; Είναι η Επιτροπή ενήμερη ότι αρκετές πόλεις συνεργάζονται, προκειμένου να διαμορφώσουν περιφερειακές προσφορές; Είναι αυτό επιτρεπτό σύμφωνα με τα τρέχοντα κριτήρια; Εάν όχι, γιατί;

Απάντηση της κας Reding εξ ονόματος της Επιτροπής

(4 Ιουλίου 2000)

Το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής στην γραπτή της ερώτηση P-1581/00(1).

(1) ΕΕ C 26 E της 26.1.2001, σελ. 169.
ΓΡΑΠΤΗ ΕΡΩΤΗΣΗ P-0987/00

υποβολή: Jo Leinen (PSE) προς την Επιτροπή

(22 Μαρτίου 2000)

Θέμα: Κατάλογος των διατάξεων για τις οποίες εξακολουθεί να ισχύει ο κανόνας της ομοφωνίας (αναφορά: Παράρτημα της γνώμης της Ευρωπαϊκής Επιτροπής της 26.1.2000 σχετικά με τη Διακυβερνητική Διάσκεψη)

Ο συνεισηγητής της Επιτροπής Συνταγματικών Υποθέσεων του Ευρωπαϊκού Κοινοβουλίου για τη Διακυβερνητική Διάσκεψη ζητεί από την Ευρωπαϊκή Επιτροπή να τον ενημερώσει σχετικά με:

1. τους λόγους που την οδήγησαν στην πρότασή της για ένα μακρύ κατάλογο διατάξεων για τις οποίες εξακολουθεί να ισχύει ο κανόνας της ομοφωνίας, ιδίως δε σε ό,τι αφορά τα μέρη 2 (θεσμικές αποφάσεις) και 4 (παραλληλισμός εσωτερικών και εξωτερικών αποφάσεων)"

2. τα επιχειρήματα όσον αφορά το θεμελιώδες ερώτημα, πώς συμβιβάζεται η πρότασή της για τη διατήρηση της ομοφωνίας σε πολλούς τομείς με την έννοια της διακυβέρνησης μιας Ευρωπαϊκής Ένωσης 28 ή περισσοτέρων κρατών μελών, τη στιγμή που ένα κράτος μέλος έχει δικαίωμα αρνησικυρίας ακόμη και σε ζητήματα δευτερεύουσας σημασίας.

Απάντηση του κ. Barnier εξ ονόματος της Επιτροπής

(25 Απριλίου 2000)

1. Η Επιτροπή στη γνωμοδότησή της τής 26ης Ιανουαρίου 2000 για τη διακυβερνητική διάσκεψη (CIG)(1) προτείνει να καθιερωθεί ως γενικός κανόνας η λήψη αποφάσεων με ειδική πλειοψηφία. Η Επιτροπή πρότεινε πέντε κατηγορίες διατάξεων για τις οποίες σοβαροί και διαρκείς λόγοι δικαιολογούν τη διατήρηση της ομοφωνίας ως εξαίρεση του προηγούμενου κανόνα. Η δεύτερη κατηγορία είναι εκείνη των ουσιαστικών θεσμικών αποφάσεων και των αποφάσεων που αφορούν τη θεσμική ισορροπία, δηλαδή οι βασικές αποφάσεις που είναι σχετικές με την οργάνωση και τη λειτουργία των οργάνων. Η τέταρτη κατηγορία είναι εκείνη των διατάξεων που επιτρέπουν στην Επιτροπή να δρα στο εξωτερικό επίπεδο σε τομείς όπου η ομοφωνία διατηρείται για να δράσει στο εσωτερικό επίπεδο" στη βάση του άρθρου 300 της συνθήκης ΕΚ βρίσκεται η λογική του παραλληλισμού. Η Επιτροπή είναι έτοιμη να εξετάσει λεπτομερώς με το Αξιότιμο Μέλος του Κοινοβουλίου τους ακριβείς λόγους για τους οποίους οι διατάξεις που εμφανίζονται στο παράρτημα 1 της γνωμοδότησης ταξινομήθηκαν σε αυτές τις κατηγορίες. Εκτιμά πάντως ότι δεν πρόκειται για μια μακροσκελή κατάσταση.

2. Η Επιτροπήπενθυμίζει ότι οι διατάξεις που εμφανίζονται στο παράρτημα 1 της γνωμοδότησης (κατάσταση των διατάξεων που κατ' εξαίρεση της αρχής της ειδικής πλειοψηφίας θαπόκεινται

σε ομοφωνία) είναι ουσιαστικά οι θεσμικές διατάξεις και επίσης ότι η ίδια πρότεινε για σχεδόν το σύνολο των νομικών βάσεων που επιτρέπουν στην Κοινότητα να δρα στους διάφορους τομείς της αρμοδιότητάς της να προβλέπουν εφεξής τη λήψη απόφασης με ειδική πλειοψηφία. Η ίδια εκτιμά ότι η γνωμοδότησή της πλησιάζει την έκθεση για τις προτάσεις του Κοινοβουλίου για τη διακυβερνητική διάσκεψη, η οποία εγκρίθηκε από την επιτροπή των θεσμικώνποθέσεων(2), η οποία προτείνει τον περιορισμό της ψηφοφορίας με ομοφωνία στο Συμβούλιο στις αποφάσεις θεσμικού χαρακτήρα (σημείο 25.3 της πρότασης ψηφίσματος).

(1) Προσαρμογή των οργάνων για την επιτυχία της διεύρυνσης COM(2000)34 τελικό.

(2) Έκθεση A5-0086/2000 (Δημητρακόπουλος/Leinen), που εγκρίθηκε από την επιτροπή των θεσμικών στις 24 Μαρτίου 2000.
ΓΡΑΠΤΗ ΕΡΩΤΗΣΗ E-0298/00

υποβολή: Hartmut Nassauer (PPE-DE) προς την Επιτροπή

(11 Φεβρουαρίου 2000)

Θέμα: Η απόκτηση ακινήτων στην Τσεχική Δημοκρατία

Ποιές πληροφορίες διαθέτει η Επιτροπή για την πρόθεση του τσεχικού Υπουργείου Οικονομικών να μην επιτρέψει σε πολίτες άλλων κρατών μελών της Ευρωπαϊκής Ένωσης μετά την ένταξη της Τσεχικής Δημοκρατίας να μπορούν να αποκτήσουν ακίνητα στη χώρα αυτή; Ποιά μέτρα εξετάζει η Επιτροπή σε σχέση με την έως τώρα διαρκώς τονιζόμενηποχρέωση της Τσεχικής Δημοκρατίας να εφαρμόσει με την ένταξή της το κοινοτικό κεκτημένο;

Κοινή απάντηση του κ. Verheugen εξ ονόματος της Επιτροπής στις γραπτές ερωτήσεις E-0293/00, E-0294/00, E-0295/00, E-0296/00, E-0297/00, E-0298/00, E-0299/00, E-0300/00, E-0301/00, E-0302/00, E-303/00 και E-0398/00

(20 Μαρτίου 2000)

Οι διαπραγματεύσεις προσχώρησης με την Τσεχική Δημοκρατία αφορούν κυρίως την αποδοχή εκ μέρους της και την ευθυγράμμιση με το κεκτημένο της Ευρωπαϊκής Ένωσης και την ικανότητά της να πληροί τους όρους για την ιδιότητα του μέλους που έχει καθιερώσει το Ευρωπαϊκό Συμβούλιο. Ως κράτος μέλος, η Τσεχική Δημοκρατία θα πρέπει ναιοθετήσει και να εφαρμόσει όλους τους τομείς της κοινοτικής νομοθεσίας και πολιτικής, περιλαμβανομένων και των αρχών της ελεύθερης διακίνησης των προσώπων και της ελευθερίας εγκατάστασης. Το θέμα που έθεσε το Αξιότιμο Μέλος του Κοινοβουλίου πρέπει να εξεταστεί πρωτίστως σ’ αυτό το πλαίσιο, αλλά είναι αυτονόητο ότι τα πολιτικά κριτήρια της Κοπεγχάγης παίζουν επίσης ρόλο λόγω του γεγονότος ότι περιλαμβάνουν την προστασία των δικαιωμάτων του ανθρώπου και την προστασία των δικαιωμάτων των μειονοτήτων. Η Κοινότητα παρακολουθεί από κοντά τις εξελίξεις σχετικά με αυτά τα θέματα σε όλες τιςποψήφιες χώρες.

Είναι, ώστόσο, σημαντικό να αναφερθεί ότι το θέμα που τίθεται σε αυτές τις ερωτήσεις έχει σχέση με τα γεγονότα που έλαβαν χώρα πριν από την έναρξη ισχύος της Συνθήκης ΕΚ. Τα επονομαζόμενα διατάγματα Benesch ως εκ τούτου δεν θα παίξουν ρόλο στις διαπραγματεύσεις προσχώρησης. Επιπλέον, το άρθρο 295 (πρώην άρθρο 222) της Συνθήκης ΕΚ αναφέρει ότι η συνθήκη σε καμα περίπτωση δεν θίγει τις ρυθμίσεις που διέπουν το σύστημα ακίνητης ιδιοκτησίας στα κράτη μέλη. Η Επιτροπή ως εκ τούτου δεν είναι σε θέση να παρέμβει σε θέματα που αφορούν την επιστροφή της ιδιοκτησίας σε ένα τωρινό ή μελλοντικό κράτος μέλος.

Ωστόσο, η Τσεχική Δημοκρατία συμμετέχει στην Ευρωπαϊκή Σύμβαση για την Προστασία των Ανθρωπίνων Δικαιωμάτων (ΕCHR) από το 1992. Για την εφαρμογή της ECHRπεύθυνο είναι το Συμβούλιο της Ευρώπης. Οι ερωτήσεις όσον αφορά θέματα που προκύπτουν βάσει της εν λόγω σύμβασης θα είναι επομένως καλύτερο να απευθύνονται στο Συμβούλιο της Ευρώπης.

Η Επιτροπή ως εκ τούτου παραπέμπει το Αξιότιμο Μέλος του Κοινοβουλίου στις σχετικές διατάξεις της τσεχο-γερμανικής δήλωσης της 21ης Ιανουαρίου 1997 για τις αμοιβαίες σχέσεις μεταξύ των δύο χωρών.

Για τους λόγους που αναφέρθηκαν παραπάνω, η Επιτροπή θεωρεί ότι είναι δύσκολο να λάβει θέση σχετικά με τις ειδικές περιπτώσεις που έθιξε το Αξιότιμο Μέλος του Κοινοβουλίου.
ΓΡΑΠΤΗ ΕΡΩΤΗΣΗ E-0110/00

υποβολή: Camilo Nogueira Romn (Verts/ALE) προς την Επιτροπή

(26 Ιανουαρίου 2000)

Θέμα: Αποκέντρωση των αεροπορικών επικοινωνιών

Μετά την χαοτική εμπειρία των τελευταίων ετών και στα πλαίσια των σχεδίων που ανήγγειλε ο αρμόδιος για τις μεταφορές Επίτροπος όσον αφορά το άνοιγμα του ευρωπαϊκού εναερίου χώρου, κατά πόσο προβλέπει η Επιτροπή να προωθήσει την αποκέντρωση των αεροπορικών επικοινωνιών, κατασκευάζοντας εναλλακτικά διεθνή αεροδρόμια όπως π.χ. στο Santiago de Compostela και στη Γαλικία της Ισπανίας, προκειμένου να δώσει λύση στην παράλογη συμφόρηση που παρατηρείται στις πτήσεις οι οποίες φθάνουν στη Μαδρίτη όπου η κεντρική κυβέρνηση προτίθεται να κατασκευάσει νέους διαδρόμους ή και ένα νέο αεροδρόμιο, διαθέτοντας για τα έργα αυτά τις επενδύσεις που προορίζονται για αεροδρόμια;

Απάντηση της κας de Palacio εξ ονόματος της Επιτροπής

(8 Μαρτίου 2000)

Από τηνφισταμένη κοινοτική νομοθεσία για τις ενδοκοινοτικές αεροπορικές μεταφορές συνεπάγεται ότι οι αερομεταφορείς λαμβάνουν τις αποφάσεις για τη διάρθρωση του δικτύου τους, συμπεριλαμβανομένης της συχνότητας των πτήσεων και του τόπου των σημείων σύνδεσης, με βάση τις δικές τους εμπορικές εκτιμήσεις, λαμβάνονταςπόψη παράγοντες όπως τα τέλη αερολιμένος, η διαθεσιμότητα του χρόνου χρήσης (slots) και το μέγεθος των αγορών που πρόκειται να εξυπηρετηθούν. Ωστόσο, όσον αφορά πτήσεις προς και από προορισμούς σε τρίτες χώρες, οι περισσότερες διμερείς συμφωνίες αεροπορικών γραμμών, που έχουν συναφθεί μεμονωμένα από τα κράτη μέλη, περιλαμβάνουν κανόνες οι οποίοι περιορίζουν τη δυνατότητα των περιφερειακών αερολιμένων να προσελκύουν επιπρόσθετη κυκλοφορία.

Η Επιτροπή είναι της γνώμης ότι η άμεση δημόσια παρέμβαση στη λήψη εμπορικών αποφάσεων από τους αερομεταφορείς σχετικά με τον τόπο των δραστηριοτήτων πρέπει να περιορίζεται σε ειδικές καταστάσεις, όπως η διασφάλιση παροχής δημόσιαςπηρεσίας ή η κατανομή της κυκλοφορίας στο πλαίσιο ενός συστήματος αερολιμένων, βάσει ειδικών κανόνων που καθορίζονται από την κοινοτική νομοθεσία. Γενικότερες παρεμβάσεις που αποσκοπούν στη διοχέτευση της κυκλοφορίας από τον έναν αερολιμένα στον άλλο δεν συμβιβάζονται με τους κανόνες και τους σκοπούς της απελευθέρωσης των αερομεταφορών.

Υπό την επιφύλαξη αυτών των γενικών αρχών, η Επιτροπή εξετάζει επί του παρόντος κατά πόσον μπορεί να ελαφρυνθεί η αυξανόμενη συγκέντρωση των δραστηριοτήτων αερομεταφορών προς ορισμένους κομβικούς αερολιμένες, με κατάλληλα μέτραποστήριξης για την ενίσχυση του ρόλου των περιφερειακών αερολιμένων (δευτερευόντων κομβικών αερολιμένων) στο συνολικό σύστημα αερολιμένων. Προτίθεται να παρουσιάσει το αποτέλεσμα αυτής της εξέτασης το 2001. Επιπλέον, η Επιτροπή θα συνεχίσει και θα εντείνει τις προσπάθειές της να συνάψει συμφωνίες αερομεταφορών για ολόκληρη την Κοινότητα με τρίτες χώρες, οι οποίες θα βελτιώνουν τη δυνατότητα των περιφερειακών αερολιμένων να προσελκύουν επιπρόσθετη κυκλοφορία.
ΓΡΑΠΤΗ ΕΡΩΤΗΣΗ E-0149/00

υποβολή: Brigitte Langenhagen (PPE-DE) προς την Επιτροπή

(31 Ιανουαρίου 2000)

Θέμα: Περιοχές κατανομής της κυκλοφορίας, ερμηνεία των κανόνων για την αποφυγή συγκρούσεων στο Κόλπο της Ελιγολάνδης (Deutsche Bucht)

Όσον αφορά την ερμηνεία των κανόνων για την αποφυγή συγκρούσεων στον Κόλπο της Ελιγολάνδης, επικρατεί κυρίως στους κόλπους γερμανικών ιστιοπλοϊκών σωματείων μεγάλη αναστάτωση εξ αιτίας της συχνής επιβολής προστίμων για παραβάσεις των κανόνων.

1. Κατά πόσον αναγνωρίζονται διεθνώς οι κανόνες για την αποφυγή συγκρούσεων στις περιοχές κατανομής της κυκλοφορίας στον Κόλπο της Ελιγολάνδης;

2. Η τήρηση των κανόνων επιτηρείται από διεθνείς οργανισμούς,

3. Γνωρίζει η Επιτροπή ότι οι κανόνες αυτοί ερμηνεύονται κατά διαφορετικό τρόπο στα μεμονωμένα κράτη μέλη;

4. Ποιές δυνατότητεςπάρχουν, κατά την άποψη της Επιτροπής, ώστε να εναρμονισθεί σε ευρωπαϊκό επίπεδο η ερμηνεία και η εφαρμογή των κανόνων για την αποφυγή συγκρούσεων;

Απάντηση της κας de Palacio εξ ονόματος της Επιτροπής

(2 Μαρτίου 2000)

Η πλεύση όλων των σκαφών (συμπεριλαμβανομένων των μικρών σκαφών και των γιώτ) ρυθμίζεται από τη σύμβαση των διεθνών κανονισμών για την αποφυγή συγκρούσεων στη θάλασσα (COLREG).

1. Η Επιτροπή έχειπόψη τον νομικό διάλογο σχετικά με τις ακριβείς εξουσίες του παράκτιου κράτους στον κόλπο της Ελιγολάνδης (German Bight) εκτός των χωρικώνδάτων. Ωστόσο, δεν έχειπόψη ιδιαίτερους κανόνες στην περιοχή αυτή που να αντιφάσκουν προς τις απαιτήσεις της COLREG. Εκ πρώτης όψεως δεν συντρέχουν λόγοι για τους οποίους η COLREG δεν θα μπορούσε να ισχύει και να εφαρμόζεται στην περιοχή αυτή.

2. Η εφαρμογή της COLREG δεν ελέγχεται από οποιονδήποτε διεθνή οργανισμό. Τα κράτη της σημαίας των σκαφών καλούνται να εξασφαλίσουν ότι τα σκάφη τους συμμορφώνονται προς τους κείμενους κανόνες. Τα παράκτια κράτη έχουν το δικαίωμα να παρακολουθούν τη συμμόρφωση και να διώκουν τουςπευθύνους των σκαφών που πραγματοποιούν παραβάσεις βάσει των εθνικών τους νομοθετικών διατάξεων σε περίπτωση ελλιμενισμού του σκάφους.

3. Η Επιτροπή δεν έχειπόψη οιεσδήποτε ερμηνευτικές διαφορές της COLREG στα κράτη μέλη δεδομένου ότι οι κανόνες έχουν εξελιχθεί σταδιακά σε μεγάλο χρονικό διάστημα και η ερμηνεία τους έχει εξετασθεί και εγκριθεί από τα κράτη μέλη του διεθνούς οργανισμού θαλάσσης (ΙΜΟ).

4. Ως εκ τούτου η Επιτροπή δεν διαθέτει στοιχεία που να συνηγορούνπέρ της άποψης ότι είναι απαραίτητο να εναρμονισθεί η εφαρμογή της COLREG στην Κοινότητα.
ΓΡΑΠΤΗ ΕΡΩΤΗΣΗ E-1105/00

υποβολή: Cristiana Muscardini (UEN) προς την Επιτροπή

(7 Απριλίου 2000)

Θέμα: Συνέπειες της έκθεσης στον αμίαντο

Στη δυτική Ευρώπη ο αμίαντος παραμερίστηκε στη δεκαετία του '70. Εντούτοις παρατηρεί ιταλός επιδημιολόγος οι συνέπειες από την έκθεση διαφόρων ομάδων εργατών στον αμίαντο τις προηγούμενες δεκαετίες εξακολουθούν να αυξάνονται. Η καρκινογένεση από αμίαντο χρειάζεται πολλά χρόνια για να καταλήξει στην ανάπτυξη όγκου ο οποίος να μπορεί να διαπιστωθεί σε κλινική εξέταση. Στις ΗΠΑ, ο αμίαντος έπαψε να χρησιμοποιείται είκοσι χρόνια πριν τα δικά μας κρούσματα μεσοθηλιώματος φθάσουν στο μέγιστο αριθμό. Αντίθετα, στην Ευρώπη η επιδημία εξαπλώνεται καιπάρχει η πρόβλεψη ότι οι θάνατοι από τη νεοπλασία αυτή θα διπλασιασθούν τα προσεχή είκοσι χρόνια.

Ποιες πρωτοβουλίες αναλαμβάνει η Επιτροπή για να αντιμετωπίσει την πρόβλεψη αυτή και για να συνδράμει τις οικογένειες των πληγέντων εργατών;

Απάντηση της κ. Διαμαντοπούλου Εξ ονόματος της Ευρωπαϊκής Επιτροπής

(15 Ιουνίου 2000)

Η Ευρωπαϊκή Επιτροπή συμμερίζεται τις ανησυχίες του κ. βουλευτή για τις επιπτώσεις του αμίαντου στηνγεία. Υπάρχουν ήδη πολλά νομοθετικά κείμενα της Κοινότητας που στοχεύσουν στην προστασία τηςγείας των εργαζομένων και του κοινού από τις επιπτώσεις του αμίαντου. Ιδίως η οδηγία 83/477/ΕΟΚ του Συμβουλίου της 19ης Σεπτεμβρίου 1983 για την προστασία των εργαζομένων από τους κινδύνους που οφείλονται στην έκθεσή τους στον αμίαντο κατά τη διάρκεια της εργασίας (δεύτερη ειδική οδηγία κατά την έννοια του άρθρου 8 της οδηγίας 80/1107/ΕΟΚ)(1) όπως τροποποιήθηκε από την οδηγία 91/382/ΕΟΚ του Συμβουλίου της 25ης Απριλίου 1991(2) καλύπτει την προστασία των εργαζομένων που εκτίθενται στον αμίαντο στην εργασία.

Προς απάντηση στα συμπεράσματα του Συμβουλίου της 7ης Απριλίου 1998 για αυτό το θέμα(3) η Ευρωπαϊκή Επιτροπή συντάσσει πρόταση για την τροπολογία της παραπάνω οδηγίας προκειμένου να επικεντρώσει εκ νέου τα μέτρα προστασίας σε αυτούς που αντιμετωπίζουν το μεγαλύτερο κίνδυνο, να βελτιώσει την κατάρτιση και την ενημέρωση στους εν λόγω εργαζομένους, να μειώσει τα όρια για τις επιτρεπτές συγκεντρώσεις στον αέρα στο χώρο εργασίας και να αναθεωρήσει την αξιολόγηση των ινών του αμίαντου.

Αν και η σύσταση της Ευρωπαϊκής Επιτροπής 90/326/ΕΟΚ της 22 Απριλίου 1990 προς τα κράτη μέλη σχετικά με την έκδοση ευρωπαϊκού καταλόγου των επαγγελματικών ασθενειών(4) αναφέρεται σε όλες τις ασθένειες που προκαλούνται από την έκθεση στον αμίαντο, η αποζημίωση για τις επαγγελματικές ασθένειες και η ενδεχόμενη βοήθεια στις οικογένειες των εργαζομένων είναι θέματα που ανήκουν στην αρμοδιότητα των κρατών μελών.

(1) ΕΕ L 263 της 24.9.1983.

(2) ΕΕ L 206 της 29.7.1991.

(3) ΕΕ C 142 της 7.5.1998.

(4) ΕΕ L 160 της 26.6.1990.